E VERSIONE Λ LBERTI M. 
459 
si matrix fuerit longinqua a loco, a quo poterit trahere 
sperma, sicut sunt profundae multum matrices, non tra¬ 
heret sperma, et accidit impedimentum sui operis. Si 
autem fuerit multum propinqua plus quam expediat, sicut 
sunt descendentes in collum viiluae matrices, erit matrix 
ex tactu nimio et compressione quasi insensibilis : et tunc 
iterum sperma non trahit, et accidit sterilitas, quia quando 
est insensibilis, non cito aperitur ad sugendum sperma. 
(Cap. i, 3 .) Si autem substantia matricis sana sit, et situs 
eius conueniens, adhuc considerandum est in menstruo 
sanguine, quod ipsum etiam iluat secundum dispositiones 
bonas et vtiles ad conceptum: quod videlicet ordinate fluat 
secundum aequalia tempora, in quibus a luna causatur fluxus 
eius. Praecipue autem opus est consideratione menstrui, 
quando corpore sano et matrice in loco et in substantia 
bene disposita non fit conceptus: quoniam si ista sic se 
habent, certissime scitur, quod matrix est secundum quod 
dicitur esse in apertione susceptionis spermatis et reten¬ 
tione ipsius : et ideo sterilitas non est in ipsa, sed in 
menstruo. Quando enim menstruum suas multiplicat re¬ 
volutiones, et reuertitur citius vel tardius quam debet, 
aut etiam quando inordinanter fluit non expectans tem¬ 
pus reuolutionis lunae, sed modo venit citius et modo 
tardius: etsi cum hoc fuerit corpus sanum: tunc oportet 
intueri colorem menstrui sanguinis. Si enim color eius 
mutatus fuerit a colore naturali, scimus manifeste causam 
inordinati fluxus eius esse in matrice. Orificia enim ve¬ 
narum, quae sunt in matrice, tunc aperta sunt, et inobser¬ 
vato ordine immaturum sanguinem emittunt. Aliquando 
autem hoc accidit sine dolore, et aliquando cum dolore. 
(Cap. II, 3 .) In statu autem naturalis dispositionis debet 
orificium matricis esse siccum, sed non durum, et quod 
in ista dispositione remaneat media die ad minus: et me¬ 
lius erit, si vna die vel duabus sic remaneat. Quando 
enim sic fuerit, significat bonae dispositionis esse matri- 
